બે વર્ષ પહેલાં બ્લૉગ શરૂ કર્યો ત્યારે સહેજ પણ વિચાર નહોતો કર્યો કે આટલો સારો પ્રતિભાવ મળશે. સિનેમા, સાહિત્ય અને કેટલાક બસ એમ જ નાનાં પણ જરૂરી મુદ્દાઓ વિશે લખેલી મારી આશરે બસો પોસ્ટ્સ આપ સૌને ગમી છે, તે માટે આપનો ખૂબ જ આભારી છું. બ્લૉગ વિશે ન ગમેલી વાતો કહેવા બદલ એથી પણ વિશેષ આભારી છું, એ થકી જ હું અહીં સુધી પહોંચી શક્યો છું. છેલ્લા છ મહિનાથી હું બ્લૉગને જરૂરી સમય નથી ફાળ​વી શક્યો તે બદલ માફી, પણ ખૂબ જ ટૂંક સમયમાં કેટલીક ન​વી પોસ્ટ્સ સાથે આપ સૌને મળીશ, ત્યાં સુધી જૂની પોસ્ટ્સ વાંચતા રહો અને બ્લૉગ વિશે ગમતી અને ન ગમતી વાતો મને જરૂર કહેજો. ફરી મળીએ ત્યાં સુધી ખુશ રહો! દરેક દિવસમાં કોઈક સારી વાત તો બને જ છે, એ યાદ રાખીને આગળ વધો.